ཁ་སང་འཇར་མ་ནི་གཞུང་མང་གཉིས་ལ་ཐུགས་རྗེ་ཆེ་ཞུའི་ལས་འགུལ་སྤེལ་ཡོད།སྐབས་དེར་བོད་མི་དང་བོད་དོན་ལ་ད་བར་རྒྱབ་སྐྱོར་གནང་མཁན་མང་པོ་ཞིག་ཕེབས་འདུག་པ་ཁོང་རྣམས་ལ་ཐུགས་རྗེ་ཞུའི་ཕྱག་རྟགས་འབུལ་སྐབས་དགའ་ཚོར་ཆེན་པོ་གནང་སོང་།ཕྱི་ལོ༢༠༡༨ཟླ་༣ཚེས་༣༡ཉིན་རྒྱ་གར་ནང་ཐུགས་རྗེ་ཆེ་ཞུའི་མཛད་སྒོ་སྲུང་བརྩི་གཟབ་རྒྱས་ཞུས་ཡོད།དེ་ཡང་ཟླ་༣ཚེས་༣༡ཉིན་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་རྒྱ་གར་ནང་བཙན་བྱོལ་དུ་༸ཞབས་སོར་འཁོད་གནང་མཛད་ནས་ལོ་ངོ་༦༠འཁོར་བཞིན་ཡོད།རང་གི་ལུང་པ་དང་༸ཞལ་བྲལ་ནས་ལོ་༦༠སོང་ཟེར་སྐབས་ཡུན་རིང་པོ་རེད།ཁྱེད་ཚོས་རང་གི་ཕྲུ་གུ་ཚོར་བོད་མིའི་ཐུན་མིན་ཡ་རབས་བཟང་སྤྱོད་ཀྱི་གོམས་གཤིས་གཙོ་བོར་གྱུར་བའི་བོད་ཀྱི་ཆོས་དང་ལེགས་སྦྱང་།སྐད་ཡིག་སོགས་ངེས་པར་དུ་ངོ་སྤྲོད་གནང་གལ་ཆེ།